[{"text_idx": "#000000", "text": "Sengl newydd Worldcub, ac albwm i ddod"}, {"text_idx": "#000001", "text": "Mae\u2019r grw\u0302p o Arfon, Worldub, wedi rhyddhau eu sengl, \u2018Torri\u2019."}, {"text_idx": "#000003", "text": "Tyfodd y grw\u0302p o ludw CaStLeS \u2013 band a ffurfiwyd yn wreiddiol yn 2008, ac a fu\u2019n un o artistiaid cynllun Gorwelion BBC Cymru yn 2016. Cyhoeddodd CaStLeS eu bod yn newid enw i Worldcub yn 2018."}, {"text_idx": "#000005", "text": "Y newyddion da pellach ydy bod albwm ar y ffordd gan y band, ac maent wedi cyhoeddi mai \u2018Back to the Beginning\u2019 fydd enw\u2019r record hir yma."}, {"text_idx": "#000006", "text": "Mae\u2019r albwm ar y gweill ers cryn amser i ddweud y gwir, gyda\u2019r band yn aros am ddyddiad ryddhau ar gyfer y record 11 trac yn 2020 nes gorfod newid cynlluniau o ganlyniad i amgylchiadau anarferol y flwyddyn honno."}, {"text_idx": "#000007", "text": "Nid ydynt wedi bod yn segur ers hynny, gyda\u2019r grw\u0302p yn mynd ati i recordio EP yn y cyfamser o\u2019r enw \u2018BTTB Cyfres 1 / Series 1\u2019."}, {"text_idx": "#000008", "text": "Gan weithio o dan yr un cysyniad a\u0302 theitl yr albwm, aeth y band yn o\u0302l i\u2019w dechreuadau ac ail-weithio traciau o\u2019u EP cyntaf, sef \u2018PartDepart\u2019. Y nod oedd ail-ddychmygu\u2019r traciau mewn golau newydd wrth arddangos taith y band i\u2019w sain cyfredol."}, {"text_idx": "#000009", "text": "Mae eu sengl newydd, \u2018Torri\u2019, yn cael ei chodi o\u2019r EP yma."}]